**Miaolin piirikunta** (kiin.: 苗栗縣; pinyin: *Miáolì xiàn*; Pe̍h-ōe-jī: *Biâu-le̍k-koān*; Pha̍k-fa-sṳ: *Mèu-li̍t-yen*) on Kiinan tasavaltaan, eli Taiwaniin, kuuluva piirikunta, joka sijoittuu maan länsirannikolle. Sitä ympäröivät Hsinchun piirikunta ja kaupunki sekä Taichung.

Maantieto ja ilmasto
--------------------

Piirikunnan pinta-ala on 1 820 km2. Miaoli rajoittuu lännessä Taiwaninsalmeen ja idässä Xueshan-vuoristo. Piirikunnan alueella kasvatetaan riisiä, bataatteja, vehnää, sitrushedelmiä ja vesimeloneja. Lisäksi Miaolissa porataan öljyä ja maakaasua.

Miaolin ilmasto on lauhkea ja sateinen ympäri vuoden (Köppen-asteikolla Cfa). Piirikunnan pääkaupungissa mitattuna vuoden keskilämpötila on 22,1 °C ja vuoden keskimääräinen sademäärä 1930 mm. Sateet painottuvat loppukesään.

Historia
--------

Piirikunnan nimi tulee Taiwanin aboriginaalien käyttämästä nimestä "maoli", jolla viitataan alueen tasankoihin. Han-kiinalaiset alkoivat saapua alueelle 1600-luvun puolessa välissä. Tämän jälkeen kiinalaiset ajoivat alueelle siirtokuntaa suunnittelevat hollantilaiset pois ja alkoivat rohkaisemaan enemmän kiinalaisia muuttamaan Miaolihin. Qing-dynastian hallinto perusti Miaolin piirikunnan ensimmäistä kertaa hallinnollisena yksikkönä vuonna 1889. Japanin impeuriumin hallitessa Taiwania (1895–1945) Miaolin piirikunta lakkautettiin. Se perustettiin uudelleen vuonna 1950 ja on toiminut nykymuodossaan siitä lähtien.

Vuonna 2015 piirikunnan paikallishallinto ajautui talousvaikeuksiin, kun sillä oli velkaa 64,8 miljardia dollaria. Se ei mm. pystynyt maksamaan julkisen sektorin työntekijöiden palkkoja, ja joutui pyytämään valtiolta lisärahoitusta.

Väestö ja kulttuuri
-------------------

Vuonna 2019 piirikunnan väkiluku oli 548 863, mikä vastasi 2,33:a prosenttia koko maan väestöstä. Väestö koostuu mm. hakka-kiinalaisista, fujianilaisista, saisiyateista. Viimeksi mainitut edustavat Taiwanin aboriginaaleja. Hakka-kiinalaisten ruokakulttuuri on vahvana Miaolinissa ja paikallisia erikoisuuksia ovat mm. kristallimykeröt, litteät riisinuudelit ja mochit.

Piirikununnan suurin kaupunki on Toufen, jossa asui vuonna 2020 arviolta hieman yli 104 400 asukasta. Toiseksi suurin kaupunki on Miaolin kaupunki (noin 87 600 asukasta).

Syksyllä 2021 Miaolissa aloitettiin kokeilu, jossa pyrittiin valmistamaan kissanruokaa alueella kasvatettujen silkkiperhosten toukkien koteloista. Tällä pyrittiin parantamaan kissojen terveyttä.

Piirikunnan nimikkolintu on harakka ja nimikkopuu kamferipuu.

Miaolin alueella toimivia yliopistoja ovat mm. Kansallinen yhdistynyt yliopisto sekä Yu Dan luonnontieteellinen ja tekninen yliopisto.

Hallinto
--------

Piirikunnan hallinnollinen johtaja eli piirikunnanjohtaja on Kuomintangia edustava Hsu Yao-chang. Hänet valittiin tehtävään ensimmäistä kertaa vuoden 2014 vaaleissa. Piirikunnan hallinnollinen keskus on Miaolin kaupunki.

Miaoli jakautuu hallinnollisesti 18 kuntaan ja kaupunkiin.

Galleria
--------

* Dahuan temppeliDahuan temppeli
* Tongluon teenjalostamoTongluon teenjalostamo
* Yu Dan luonnontieteellisen ja teknisen yliopiston kirjastorakennusYu Dan luonnontieteellisen ja teknisen yliopiston kirjastorakennus

Lähteet
-------

1. 1 2  Getting to Know Miaoli  2021. Culture and Tourism Buresu of Miaoli. Viitattu 26.11.2021. (englanniksi)
2. ↑  Miao-li | county, Taiwan | Britannica Encyclopædia Britannica. Viitattu 26.11.2021. (englanniksi)
3. ↑  Miaoli City climate: Average Temperature, weather by month, Miaoli City weather averages *en.climate-data.org*. Climate-Data.org. Viitattu 26.11.2021. (englanniksi)
4. ↑  About Miaoli  2019. Miaoli County Government. Viitattu 26.11.2021. (englanniksi)
5. ↑  歷史沿革 苗栗縣政府全. Viitattu 26.11.2021. (kiinaksi)
6. ↑  Miaoli County government has no money to pay salaries *Focus Taiwan*.  10.7.2015.  Arkistoitu 2015. Viitattu 26.11.2021. (englanniksi)
7. ↑  Population and nationality  2019. Miaoli County Government. Viitattu 26.11.2021. (englanniksi)
8. ↑  Hakka Cuisine *miaolitravel.net*.  2019. Culture and Tourism Buresu of Miaoli. Viitattu 26.11.2021. (englanniksi)
9. ↑  Miaoli (County (Xian), Taiwan) - Population Statistics, Charts, Map and Location  2021. citypopulation.de. Viitattu 26.11.2021. (englanniksi)
10. ↑  Agency develops method to make silkworm cat food *Taipei Times*.  24.9.2021. Viitattu 26.11.2021. (englanniksi)
11. ↑  The County Flower, County Bird,and County Tree *Miaoli County Government*. Viitattu 26.11.2021. (englanniksi)
12. ↑  KMT holds onto Miaoli County leadership *Focus Taiwan*.  29.11.2014. Viitattu 26.11.2021. (englanniksi)